b'\n_START_ARTICLE_\nMichael Apostolius\n_START_SECTION_\n\xc5\xbdivljenjepis\n_START_PARAGRAPH_\nKo so leta 1453 Turki zavzeli njegov rodni Konstantinopel, je zbe\xc5\xbeal v Italijo, kjer ga je v zavetje vzel kardinal Bessarion. Po tem, ko se je med sporom med privr\xc5\xbeenci Aristotla in Platona Apostolius gore\xc4\x8de za\xc4\x8del zavzemati za slednjega, ko pa je za\xc4\x8del \xc5\xa1e prezirljivo govoriti o branitelju Aristotla, Teodorju Gazi, sta se kardinal in Apostolius za\xc4\x8dela oddaljevati. _NEWLINE_Svoja zadnja leta je pre\xc5\xbeivel na Kreti, kjer se je skromno pre\xc5\xbeivljal z u\xc4\x8denjem in prepisovanjem rokopisov. Veliko njegovih prepisov je \xc5\xa1e danes dostopnih v razli\xc4\x8dnih knji\xc5\xbenicah \xc5\xa1irom Evrope. Na enem od njih, Ikonah Filostrata Starej\xc5\xa1ega, ki ga hranijo v Bologni, najdemo zapis: \xc2\xbbKralj reve\xc5\xbeev tega sveta je to knjigo spisal za svoje \xc5\xbeive\xc4\x8de\xc2\xab._NEWLINE_Umrl je okoli leta 1480, pre\xc5\xbeivela pa sta ga dva sinova, Aristobulus Apostolius in Arzenius Apostolius. Slednji je kasneje postal \xc5\xa1kof morejske Monemvazije.'